|  |
| --- |
| +\*xfs\*pvs\*Akl\*cvA\*xBj\*tCi\*taj\*gia\*obj\*aBl\*pBk\*- +\*yqw\*zbe\*rjl\*wcl\*ugc\*yla\*icz\*uwD\*rbu\*uyb\*zew\*- +\*eDs\*lyd\*lyd\*lyd\*lyd\*ngz\*ccj\*BFw\*jiw\*hAi\*zfE\*- +\*ftw\*sgn\*oCD\*xxq\*Cjj\*BCk\*suD\*jjc\*voc\*swv\*onA\*- +\*ftA\*kEx\*lDl\*wkv\*irs\*kvu\*wkl\*obE\*Cbm\*zie\*uws\*- +\*xjq\*vub\*lbx\*jnn\*blq\*lyF\*ruk\*Cdw\*wlx\*jck\*uzq\*- |

|  |
| --- |
|  |

|  |
| --- |
| grbrh |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT | |
| JEDINSTVENI UPRAVNI ODJEL | |
| KLASA: 112-02/25-01/01 | |
| URBROJ: 2170-31-03/5-2-25-1 | |
| Punat, 23. srpnja 2025. godine | |

Na temelju članka 19. stavka 1. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 i 17/25) službenica ovlaštena za privremeno obavljanje poslova pročelnice Jedinstvenog upravnog odjela Općine Punat raspisuje

**NATJEČAJ**

**za prijam u službu u Jedinstveni upravni odjel**

**na radno mjesto**

* **VIŠI STRUČNI SURADNIK ZA INVESTICIJE I RAZVOJ -** (1 izvršitelj/izvršiteljica),

Natjecati se mogu osobe oba spola sukladno članku 13. stavku 2. Zakona o ravnopravnosti spolova („Narodne novine“, broj 82/08, 125/11, 20/12, 138/12 i 69/17), a izrazi koji se koriste u natječaju za osobe u muškom rodu uporabljeni su neutralno i odnose se na muške i ženske osobe.

Kandidati moraju ispunjavati uvjete za prijam u službu kako slijedi:

Opći uvjeti:

* punoljetnost;
* hrvatsko državljanstvo;
* zdravstvena sposobnost za obavljanje poslova radnog mjesta na koje se osoba prima.

Posebni uvjeti:

* sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke,
* jedna godina radnog iskustva u odgovarajućoj stručnoj spremi i struci,
* položen državni ispit
* poznavanje rada na računalu (MS Office),
* položen vozački ispit B kategorije.

Kandidat koji bude izabran dužan je priložiti uvjerenje o zdravstvenoj sposobnosti kojim se dokazuje ispunjavanje općeg uvjeta zdravstvene sposobnosti za obavljanje poslova radnog mjesta na koje se prima kao i uvjerenje da se protiv podnositelja prijave ne vodi kazneni postupak, sve prije donošenja rješenja o prijmu u službu.

Radno iskustvo na odgovarajućim poslovima je radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca te vrijeme samostalnog obavljanja profesionalne djelatnosti u skladu s posebnim propisima.

Natjecati se mogu i osobe koje nemaju položen državni ispit, a kojeg će u slučaju imenovanja biti obvezni položiti u skladu sa Zakonom o službenicima i namještenicima u lokalnoj i područnoj (regionalnoj) samoupravi.

U službu ne može biti primljena osoba za čiji prijam postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Ako kandidat ostvaruje pravo prednosti pri zapošljavanju prilikom zapošljavanja prema posebnim   
propisima, dužan je u prijavi na natječaj pozvati se na to pravo i ima prednost u odnosu na ostale   
kandidate pod jednakim uvjetima.

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju na temelju članka 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23), uz prijavu na javni natječaj dužni su, osim dokaza o ispunjavanju traženih uvjeta, priložiti i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat koji se poziva na pravo prednosti pri zapošljavanju u skladu s člankom 47. Zakona o civilnim stradalnicima iz Domovinskog rata („Narodne novine“, broj 84/21) uz prijavu na natječaj dužan je pored dokaza o ispunjavanju traženih uvjeta priložiti i dokaze potrebne za ostvarivanje prava prednosti pri zapošljavanju navedene na mrežnoj stranici Ministarstva hrvatskih branitelja Republike Hrvatske:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji ostvaruju pravo prednosti pri zapošljavanju na temelju članka 48.f Zakona o zaštiti   
vojnih i civilnih invalida rata („Narodne novine“, broj 33/92, 77/92, 27/93, 58/93, 02/94, 76/94,   
108/95, 108/96, 82/01, 13/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme   
trajanja ovog natječaja, te dokaz iz kojeg je vidljivo na koji je način prestao radni odnos kod   
posljednjeg poslodavca (rješenje, ugovor, sporazum i sl.).

U prijavi na natječaj navode se i podaci podnositelja prijave (ime, prezime, adresa prebivališta, broj telefona, adresa e-pošte, isključivo za potrebe postupka).

Prijavi treba priložiti:

* životopis;
* presliku diplome kojom se potvrđuje ispunjavanje uvjeta stupnja obrazovanja (stručne spreme) i struke određene ovim natječajem;
* dokaz o hrvatskom državljanstvu (presliku osobne iskaznice, putovnice ili domovnice);
* elektronički zapis o podacima evidentiranim u bazi podataka Hrvatskog zavoda za mirovinsko osiguranje;
* ukoliko podnositelj prijave ima položen državni ispit dužan je dostaviti dokaz o položenom državnom ispitu (presliku svjedodžbe);
* dokaz o poznavanju rada na računalu (potvrda, uvjerenje, preslika svjedodžbe/diplome iz koje se vidi da je položen ispit iz informatike ili slično);
* presliku vozačke dozvole;
* vlastoručno ispunjenu i potpisanu privolu za prikupljanje osobnih podataka objavljenu u privitku Natječaja na službenoj internetskoj stranici Općine Punat.

Isprave se prilažu u neovjerenom presliku, a prije izbora kandidata predočit će se izvornik.

Urednom prijavom smatra se prijava koja sadržava sve podatke i priloge navedene u natječaju.

Za ocjenu ispunjavaju li podnositelji prijave uvjete naznačene u natječaju mjerodavan je posljednji dan roka za podnošenje prijava.

Nepotpune i nepravodobne prijave na natječaj neće se razmatrati, niti će podnositelji nepotpunih prijava biti pozvani na dopunu prijave.

Osoba koja nije podnijela pravodobnu i urednu prijavu ili ne ispunjava formalne uvjete, ne smatra se kandidatom prijavljenim na natječaj. Osobi se dostavlja pisana obavijest u kojoj se navode razlozi zbog kojih se ne smatra kandidatom prijavljenim na natječaj.

Za kandidate prijavljene na natječaj čije su prijave uredne i koji ispunjavaju formalne uvjete provest će se postupak provjere znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.

Na službenoj web stranici Općine Punat [www.punat.hr](http://www.punat.hr) dostupan je opis poslova radnog mjesta, podaci o plaći, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za testiranje.

Na službenoj web stranici Općine Punat [www.punat.hr](http://www.punat.hr) i oglasnoj ploči Općine Punat objavit će se vrijeme održavanja prethodne provjere znanja i sposobnosti kandidata, najmanje 5 (pet) dana prije održavanja provjere.

Prethodnoj provjeri znanja mogu pristupiti samo kandidati koji ispunjavaju opće i posebne uvjete iz natječaja.

Osobni podatci podnositelja prijave će se sukladno Uredbi (EU) 2016/679 Europskog parlamenta i Vijeća od 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka, te o stavljanju izvan snage Direktive 97/46/EZ (Opća uredba o zaštiti podataka) i Zakonu o provedbi Opće uredbe o zaštiti podataka (Narodne novine br.42/18) obraditi isključivo za potrebe provedbe ovog natječaja.

Podnošenjem prijave na natječaj smatra se da je podnositelj prijave suglasan da se podaci iz dokumentacije obrađuju i koriste isključivo u svrhu provedbe istoga te da se objavljuju na službenoj mrežnoj stranici Općine Punat.

Prijave na natječaj s dokazima o ispunjavanju uvjeta dostavljaju se u zatvorenoj omotnici s naznakom:

“**NE OTVARAJ – natječaj za prijam u službu“**

na adresu: **Općina Punat, Novi put 2, 51521 Punat**, osobno ili preporučenom poštom, **u roku**

**od 15 (petnaest) dana od dana objave natječaja u „Narodnim novinama“**

Nakon raspisanog javnog natječaja i provedenog cjelokupnog postupka kandidat se ne mora izabrati te će se u tom slučaju donijeti odluka o poništenju Javnog natječaja.

O rezultatima natječaja kandidati će biti obaviješteni javnom objavom na mrežnim stranicama Općine Punat najkasnije u roku od 60 (šezdeset) dana od isteka roka za podnošenje prijava.

SLUŽBENICA OVLAŠTENA ZA

PRIVREMENO OBAVLJANJE

POSLOVA PROČELNICE

Jasna Bušljeta, dipl.ing.građ.,v.r.